Haris Abdagić
Haris Abdagić je bosanskohercegovački kantautor, trenutno nastanjen u Sarajevu Bio je frontmen orkestra Nebo iznad krajolika (2006.). S tim orkestrom, koji je funkcionisao kao dio istoimenog filmskog projekta Nenada Đurića, održavao je koncerte u BiH, i šire. U periodu 1995.-96. boravio je u Engleskoj gdje je održavao koncerte za mir. Sarađuje sa nekoliko medijskih kuća (Federalna TV, RTV Zenica, Radio Q i td.), kao kompozitor i scenarista. S bendom BalkanEros 2011. godine objavio album "Balkan Eros" . Bend BalkanEros je u oktobru 2012. godine, za specijalni program turske državne televizije, snimio tri dueta s klarinetistom Husnuom Šenlendiridžijem. U augustu 2015. godine objavili su svoj drugi studijski album "Balkanjeros Rokenrol", u saradnji s producentom Đanijem Pervanom. To je ujedno i prvi izdavački projekat TV-kuće "Face TV". Singlom "Ljeto" (2016.) započeli su saradnju s najvećom diskografskom kućom ex-yu regiona Croatia Recordsom, za koji su do danas objavili 3 singla. Do danas su snimili još 2 studijska albuma: Portami Via (2021) i Music In My Suitcase (2023), koji je dio istoimenog projekta globalno renomiranih organizacija CRS i KUMA International. Od oktobra 2016. godine su host bend najvećeg TV projekta u BiH . Riječ je o emisiji TV Bingo Show, koja se svakog petka emituje na FTV. Bio je specijalni gost na koncertu Joan Baez u sarajevskom BKC-u 2018. godine.